
                                           Obrazloženje II.Rebalansa  Financijskog plana 
                                                   Doma zdravlja Dubrovnik za 2025.g.

Sažetak djelokruga rada:
Dom zdravlja Dubrovnik obavlja sljedeće djelatnosti:
- Sudjelovanje u nastavnom radu na obuci i usavršavanju zdravstvenih djelatnika , te obavljanje stručnih administrativno-tehničkih i komercijalnih poslova za bivše zaposlenike Doma zdravlja koji su ostvarili pravo na privatizaciju djelatnosti
- Obiteljska medicina
- Dentalna zdravstvena zaštita
- Zdravstvena zaštita žena
- Zdravstvena zaštita predškolske djece
- Medicina rada
- Laboratorijska dijagnostika
- Radiološka djelatnost – ortopan
- Patronažna zdravstvena zaštita
- Zdravstvena njega
- Palijativna skrb bolesnika
- Specijalističko-konzilijarna zdravstvena zaštita , dijagnostika i medicinska rehabilitacija, osim bolničkog liječenja iz područja ortodoncije i oralne kirurgije
- Specijalističko-konzilijarna zdravstvena zaštita
- Klinička radiologija
                                                                       - Opći dio -
Prihodi i primici u 2025. godini:
Prihodi i primici Doma zdravlja Dubrovnik za 2025. godinu planirani su na temelju ostvarenih prihoda u 2024. godini,  te procjene prihoda za 2025.g.
Prihodi i primici sastoje se od: vlastitih prihoda, prihoda temeljem ugovora s HZZO-om, prihoda od nadležnog proračuna (decentralizirana sredstva, programa ustanova u zdravstvu, poticajnih mjera za zdravstvene radnike...), prihoda za posebne namjene (participacija, dopunsko osiguranje),  pomoći, donacija, te prihoda od prodaje ili zamjene nefinancijske imovine.
Ukupni prihodi i primici planirani za 2025.g. iznose 7.684.542 eura što umanjeno za donos manjka od 450.000 eura čini 7.234.542 eura raspoloživih prihoda, dok su prvim rebalansom  bili planirani u iznosu 7.412.670,70 eura, što znači da su prihodi za 2025.g. II.rebalansom povećani za 3,67%.
Najveći dio prihoda čine prihodi od HZZO-a (673) koji su u 2025.g. planirani u iznosu 6.271.956 eura, troše se uglavnom na troškove za zaposlene, materijalne troškove, rashode za usluge, rashode za nabavu lijekova i medicinskog potrošnog materijala, te ostale nespomenute rashode poslovanja. Prihodi od HZZO-a I. Rebalansom su bili planirani u iznosu 6.102.434,70 eura, što znači da su planirani prihodi od HZZO-a II.rebalansom povećani za 2,78%, veći je iznos ugovora s HZZO-om zbog više ordinacija, te zbog povećanja plaće.
Vlastiti prihodi (641, 642, 661, 683) u I. rebalansu planirani su u iznosu 643.000 eura, II. rebalansom su  promijenjeni na 671.200 eura. Vlastiti prihodi uglavnom su rezultat prihoda od zakupa prostora, prefakturiranih zajedničkih troškova, usluga zubnih tehničara, turističkih ambulanti, te usluga medicine rada. Iz vlastitih prihoda financira se jedan dio rashoda za zaposlene, razni materijalni i financijski rashodi, te dio rashoda za nebavu nefinancijske imovine i  dodatno ulaganje na građevinskim objektima.
Prihode od nadležnog proračuna (671) čine Decentralizirana sredstva koja su u I.rebalansu iznosila 220.000 eura, te je iznos ostao nepromijenjen u II.rebalansu. Prihodi od decentraliziranih sredstava namijenjeni su za usluge tekućeg i insvesticijskog održavanja građevina, opreme i vozila, računalne usluge, nabavu nefinancijske imovine, te za dodatno ulaganje na građevinskim objektima. Prihodi od nadležnog proračuna sastoje se još od prihoda iz Aktivnosti  Sufinanciranje hitne medicinske pomoći u turističkoj sezoni, Poticajne mjere za zdravstvene radnike, Sufinanciranje palijativne skrbi, Sufinanciranje zdravstvene zaštite na otocima i poslovne djelatnosti, te Poboljšanje standarda zdravstvene ustanove koji su II.rebalansom planirani u iznosu 293.886 eura što je za 16,47% više u odnosu na I. rebalans kada je planirano 252.336 eura. 
Prihode od Pomoći čine Pomoći proračunskim korisnicima iz proračuna koji im nije nadležan (636), namijenjene su za plaće, rashode za usluge, te nabavu nefinancijske imovine.  I. rebalansom planiran je iznos 51.000,00 eura , dok je II. Rebalansom planirana 71.000 eura,  ili 39,22% više . II. Rebalansom planirano je povećanje zbog nabave stomatološke stolice za ambulantu na Kalamoti, čiju bi kupnju financirao Grad Dubrovnik. Pomoći iz državnog proračuna temeljem  prijenosa EU sredstava (638) troše se na plaće, doprinose na plaće, te naknade troškova zaposlenima za  liječnike specijalizanate, kao i za nabavu nefinancijske imovine po potpisanim ugovorima. I. rebalansom planirane su 70.000 Eur, II. rebalansom povećane su na 88.000 eura zbog nabave ultrazvuk uređaja iz Fonda za prekograničnu suradnju.
Prihode za posebne namjene (652) čine prihodi od participacija, dopunskih zdravstvenih osiguranja pacijenata, te prihoda od nadoknade štete s osnova osiguranja, planirani su u iznosu 66.600 eura  ili 6,2% manje u odnosu na I. rebalans, troše se na plaće, doprinose na plaće, te na rashode za usluge.
Prihodi od donacija (663) planirani su u iznosu 1.000 eura, čine ih uglavnom donacije od trgovačkih društava za služe za pokriće troškova sudjelovanja na seminarima. Planirani iznos je II.rebalasnom smanjen za 50%.
Prihodi od prodaje nefinancijske imovine (722) I. rebalansom planirani su u iznosu 900,00 eura, II.rebalansom ostaju nepromijenjeni.

Rashodi i izdaci u 2025.g.:
Rashodi i izdaci Financijskog plana za 2025.g. planirani su na temelju rashoda i izdataka ostvarenih u 2024.g., te na temelju procijenjenih rashoda i izdataka za 2025.g.
Planirani su ukupni rashodi i izdaci u iznosu 7.684.542 eura ili 3,67% više u odnosu na I. rebalans za 2025.g. Ukupni rashodi  uključuju rashode  ostvarene u 2025.g. (7.234.542 eura), te planirani manjak od 450.000 eura.
Najveću stavku rashoda čine rashodi za zaposlene (31) koji su II. rebalansom  s 5.785.300 eura povećani  na 6.074.900 eura. Rashodi za plaće sastoje se od bruto plaće (311= 5.060.000 eura) , doprinosa na plaće (313= 834.900 eura), te ostalih rashoda za zaposlene  (312 - regres, božićnica, otpremnine, darovi za djecu i sl.=  180.000 eura), financiraju se najvećim dijelom iz prihoda od HZZO-a, zatim iz vlastitih prihoda, manjim dijelom iz prihoda od nadležnog proračuna, iz prihoda za posebne namjene, te pomoći.
Materijalni rashodi  (32) I. rebalansom planirani u iznosu  937.000 eura, dok su II. rebalansom povećani na 923.500 eura. Materijalni rashodi financiraju se iz vlastitih izvora, prihoda od HZZO-a,  iz decentraliziranih sredstava, te jedan mali dio iz donacija, pomoći, te nefinancijske imovine. Planirani su kako slijedi:
321 – Naknade troškova zaposlenima – 118.000 eura
322 – Rashodi za materijal i energiju – 183.000 eura
323 – Rashodi za usluge – 450.000 eura
324 – Naknade troškova osobama izvan radnog odnosa  - 500 eura
325 – Rashodi lijekova i potrošnog medicinskog materijala – 127.000,00 eura
329 – Ostali nespomenuti rashodi poslovanja – 45.000 eura
Financijski rashodi  (343) planirani su u iznosu 7.500 eura, te su II.rebalansom ostali nepromijenjeni, pokrivaju se iz vlastitih izvora.
I. rebalansom planirani su rashodi za nabavu nefinancijske imovine (4) u iznosu od 153.000 eura, II. rebalansom povećani su  na 228.642 eura, zbog povećane potrebe za nabavom opreme, ali i zbog povećane potrebe za dodatnim ulaganjima na građevinskim objektima. Rashodi za nabavu nefinancijske imovine financiraju se uglavnom iz Decentraliziranih sredstava, općih prihoda i primitaka, pomoći, te manjim dijelom iz vlastitih izvora. Nabava nefinancijske imovine planirana je kako slijedi:
422 – Postrojenja i oprema –odnose se na nabavu razne uredske opreme i namještaja , računala, medicinske opreme, uređaja i sl. I. rebalansom planirano je 108.000 eura, II. rebalansom planirano je 150.000 eura, što znači da su drugim rebalansom rashodi povećani za 38,89%.
451 – Dodatna ulaganja na građevinskim objektima – I. rebalansom planirana su u iznosu 45.000 eura, te su drugim rebalansom povećana na 78.642 eura ili 74,76%, financiraju se iz decentraliziranih sredstava u iznosu 11.468,75 eura, općih prihoda i primitaka 64.173 eura, te iz vlastitih sredstava 3.000,25 eura, a odnose  se na dodatne radove u strojarnici glavne zgrade, zamjenu otvora zgrade na otoku Lopudu, te potporni zid ambulante na Pločama.
Na temelju rezultata poslovanja na dan 30.09.2025. godine, te procjene do kraja 2025. godine predviđeno je smanjenje manjka prihoda i primitak na 450.000 eura. Preneseni manjak rezultat je nedostatnih prihoda od HZZO-a, te iz nadležnog proračuna za pokriće rashoda poslovanja i nabave nefinancijske imovine u proteklim godinama. Dom zdravlja Dubrovnik planira manjak prihoda i primitaka pokriti u 2026. godini, najvećim dijelom bi se manjak trebao pokriti iz prihoda od Hzzo-a.
  
                                                       - Posebni dio - 

Obrazloženje programa Financijskog plana za 2025.godinu: 
Organizacijska klasifikacija: Dom zdravlja Dubrovnik
Razdjel 108 - Upravni odjel za zdravstvo, obitelj i branitelje
Glava 02 - Ustanove u zdravstvu
Podglava 31712  - Dom zdravlja Dubrovnik
Programska klasifikacija Financijskog plana Doma zdravlja Dubrovnik sastoji se od sljedećih programa:
1. Program A101209 Zakonski standard ustanova u zdravstvu - I. rebalansom planiran je iznos od  220.000 eura, ukupan iznos ostaje isti u II. Rebalansu, ali su se mijenjali iznosi na pojedinim aktivnostima . Program se financira iz izvora 4.4.1, odnosno Decentraliziranih sredstava. Sastoji se od sljedećih aktivnosti:
   a) A101209A120901 Održavanje zdravstvenih ustanova,  izvor 4.4., financiranje troškova skupine 32  
  -  planirano je 57.960,40 eura rashoda, što je 19,24% manje u odnosu na I. Rebalans, sredstva su    
     prenamijenjena  za druge vrste troškova unutar istog programa.

   b) A101209K120902 Opremanje zdravstvenih ustanova, izvor 4.4., financiranje trokova skupine 42 – 
      planiran  je iznos od 86.974,16 eura, što je 2,4% više u odnosu na I.rebalans.

   c) A101209K120903 Kapitalna ulaganja u zdravstvene ustanove, izvor 4.4., financiranje troškova   
       skupine 45 – za 2025. godinu planiran je iznos od 11.468,75 eura, odnosno 19,54% više u odnosu   
       na  I. rebalans.

  d) A101209K120904 Informatizacija zdravstvenih ustanova, izvor 4.4., financiranje rashoda skupine 
      32 i 42 – drugim rebalansom plan je povećan za 18,43%.

2. Program A101212 Program ustanova u zdravstvu iznad standarda – rebalansom je iznos povećan sa 6.662.800 eura na 7.014.542 eura, povećanje čini povećanje aktivnosti:  pružanje usluga temeljem ugovora s HZZO-om, pružanje usluga izvan ugovora s HZZO-om, usavršavanje zdravstvenih radnika i podizanje kvalitete zdravstvene zaštite, te poboljšanje standarda zdravstvene ustanove.  Sastoji se od sljedećih aktivnosti:
   a) A101212A121202 Sufinanciranje hitne medicinske pomoći u turističkoj sezoni,  izvor 1.1. i 5.2. za
       financiranje rashoda skupine 31 i 32 – drugim rebalansom iznos je smanjen za 13,42% jer, zbog 
       nedostatka  liječnika, nije bila uspostavljena turistička ambulanta na otoku Mljetu.

   b) A101212A121203 Sufinanciranje zdravstvene zaštite na otocima i poslovne djelatnosti, izvor
       1.1., financiranje rashoda skupine 31, 32, 42, prvim rebalansom planirano je 72.000 eura, drugim  
       rebalansom  iznos ostaje isti.

   c) A101212A121212 Pružanje usluga temeljem ugovora s HZZO-om, izvor 4.3., financiranje rashoda 
      skupina 31 i 32, planirano je 5.831.701 eura, što je 4,47% više u odnosu na I. rebalans, povećanje 
      je  nastalo zbog povećanja iznosa glavarine i limita usljed većeg broja ordinacija i povećanja 
      proračunske osnovice.

   d) A101212A121213 Pružanje usluga izvan ugovora s HZZO-om, financira se iz sljedećih izvora
      - 3.2. – Vlastiti izvori, kojima se financiraju rashodi skupina 31, 32, 34, 42 i 45
      - 4.3. – Prihodi za posebne namjene kojima se financiraju rashodi skupine 31
      - 6.2. – Donacije – služe za financiranje rashoda skupine 32
      - 7.2. – Prihod od. prodaje nefinancijske imovine i naknade štete s osnova osiguranja – služe za 
        financiranje rashoda skupina 32 i 42
I. rebalansom planirano je 716.900 eura, II. Rebalansom plan je povećan za 3,18%, te iznosi 739.700 eura.
   e) A101212A121214 Usavršavanje zdravstvenih radnika i podizanje kvalitete zdravstvene zaštite, financira se iz sljedećih izvora:
      - 5.8. – Ostale pomoći – služe za financiranje rashoda skupina 31, 32 i 42 – II. rebalansom  
        povećane  su za 39,22 %, te sada plan iznosi 71.000 eura, povećanje je planirano zbog nabave  
        stomatološke  stolice za ambulantu na Kalamoti, čiji trošak snosi Grad Dubrovnik.

      - 5.9. – Pomoći/Fondovi EU – kojima se financiraju rashodi skupina 31 i 32 i 42 – II. rebalansom 
        planirano je 78.255 eura, odnosno 29,87% više u odnosu na I. rebalans, povećanje je rezultat
         nabave ultrazvuk uređaja financiranog iz fonda za prekograničnu suradnju.

   f) A101212T121208 Poboljšanje standarda zdravstvene ustanove, financira se iz izvora 1.1., služi za   
      pokriće rashoda skupina 31, 32 i 45 – drugim rebalansom iznos je povećan na 155.000 eura zbog 
      obnove dvorišnog potpornog zida ambulante na Pločama.

   g) A101212T121209 Poticanje mjera za zdravstvene radnike, izvor 1.1, služi za financiranje rashoda 
      skupine 31 – planirani iznos ostaje isti kao u I. rebalansu, tj.38.000 eura.

  h) A101212T121215 Sufinanciranje palijativne skrbi, izvor 1.1., služe za financiranje rashoda skupine 
      31 – planirani iznos ostaje isti kao u I. rebalansu, tj.6.636 eura.


 Funkcijska klasifikacija Financijskog plana Doma zdravlja Dubrovnik sadrži rashode i izdatke koji se definiraju kao: 
- 0721 – Opće medicinske usluge
- 0732 – Usluge specijalističkih bolnica
- 0760 – Poslovi i usluge zdravstva koji nisu drugdje svrstani.
Ekonomska klasifikacija Financijskog plana prikazana je kroz treću razinu kontnog plana prihoda i primitaka, te rashoda i izdataka.
Lokacijska klasifikacija – poslovi  Doma zdravlja Dubrovnik odvijaju se unutra Dubrovačko-neretvanske županije.
Pojašnjenje aktivnosti:
1. Održavanje zdravstevnih ustanova (A120901) – financira se iz Decentraliziranih sredstava, a odnosi se na na tekuće i investicijsko održavanje građevinskih objekata, opreme i prijevoznih sredstava. Ciljevi ovog programa su poboljšanje kvalitete zdravstvene zaštite, osiguravanje zdravstvenog standarda na području djelovanja Doma zdravlja Dubrovnik, kao i zadovoljavanje zakonskih normi kojima se govori o minimalnim uvjetima u pogledu prostora.
2. Opremanje zdravstvenih ustanova (K120902) – program se financira iz Decentraliziranih sredstava.  Odnosi se na opremanje zdravstvenih ustanova potrebnim namještajem, medicinskom opremom, te drugim uređajima. Cilj ovog programa je održavanje, kao i podizanje razine kvalitete zdravstvene zaštite stanovništva.
3. Kapitalna ulaganja u zdravstvene ustanove (K120903) – financira se iz decentraliziranih sredstava, odnosi se na dodatna ulaganja na građevinskim objektima, opremi i vozilima Doma zdravlja Dubrovnik u cilju održavanja, te podizanja razine kvalitete zdravstvene zaštite.
4. Informatizacija zdravstvenih ustanova (K120904) – ovaj program se financira iz Decentraliziranih sredstava. Cilj programa je osiguravanje osnovnih informatičkih potreba potrebnih za nesmetan rad (održavanje računalne opreme i programa), te unapređenje istih kroz nabavu nove opreme (računala, printeri i sl.).
5. Sufinanciranje hitne medicinske pomoći u turističkoj sezoni (A121202) – sredstva za provedbu ovog programa Dom zdravlja Dubrovnik prima od nadležnog proračuna. Ovim programom
osigurane su turističke ambulante Stari grad i Lopud, Ston i Mljet. Cilj ovog programa je pružanje dodatne zdravstvene zaštite turistima za vrijeme trajanja turističke sezone.
6. Sufinanciranje zdravstvene zaštite na otocima i poslovne djelatnosti (A121203) – sredstva Dom zdravlja Dubrovnik dobiva iz nadležnog proračuna, služe za sufinanciranje troškova liječnika na otoku Koločepu.
7. Program Pružanje usluga temeljem ugovora s HZZO-om (A121212)  – izvor prihoda su prihodi za posebne namjene temeljem ugovora s HZZO-om za obavljanje redovnih djelatnosti  Doma zdravlja Dubrovnik. Cilj ove aktivnosti je osigurati podmirivanje obveza prema zaposlenima, dobavljačima, te osigurati sredstva potrebna za normalan i nesmetan rad Doma zdravlja Dubrovnik.
8. Pružanje usluga izvan ugovora s HZZO-om (A121213) – izvori prihoda su prihodi od participacija i dopunskog zdravstvenog osiguranja, vlastiti prihodi od obavljanja redovnih djelatnosti Doma zdravlja Dubrovnik, prihodi od donacija, te prihodi od prodaje nefinancijske imovine i nadoknade štete s osnova osiguranja. Cilj je osigurati podmirivanje obveza prema zaposlenima, dobavljačima, osigurati nabavu potrebne nefinancijske imovine, te ostala sredstva potrebna za normalan i nesmetan rad Doma zdravlja Dubrovnik.
9. Usavršavanje  zdravstvenih radnika i podizanje kvalitete zdravstvene zaštite (A121214) – financira se iz Pomoći proračuna koji nije nadležan, pomoći od izvanproračunskih korisnika, te pomoći temeljem prijenosa EU sredstava. Navedena sredstva su uglavnom namjenjena za sufinanciranje plaća liječničkih timova, specijalizaciju liječnika specijalizanta, te za rashode za nabavu proizvedene dugotrajne imovine. Cilj ovog programa je osiguravanje dovoljnog broja medicinskih timova koji nisu u timovima HZZO-a, ili ne ispunjavaju kvotu pacjenata, osiguravanje dovoljnog broja liječnika specijalista i sl.
10. Poboljšanje standrada zdravstvene ustanove  (T121208) – sredstva za ovu aktivnost osigurana su iz Općih prihoda i primitaka Dubrovačko-neretvanske županije, kojima se sufinanciraju rashodi za zaposlene, te materijalni rashodi. Cilj ove aktivnosti je pomoć u financiranju sve većih izdataka za zaposlene, te pomoć u nesmetanom radu i funkcioniranju Doma zdravlja Dubrovnik, što u konačnici doprinosi boljoj zdravstvenoj usluzi.
11. Poticanje mjera za zdravstvene radnike (T121209) – sredstva za ovaj program osigurana su u proračunu Dubrovačko-neretvanske županije, a namijenjena su za financiranje specijalizacije jednog liječnika specijalizanta. Cilj ovog programa je pomoći zdravstvenoj ustanovi osigurati potrebni liječnički kadar u narednim razdobljima.
12. Sufinanciranje Palijativne skrbi  (T121215) – nadležni proračun ovim sredstvima pomaže Domu zdravlja financirati troškove palijativne skrbi.

                                                                                                                        Ravnatelj
                                                                                                                       Branko Bazdan
